钦定古今图书集成/明伦汇编/官常典/第178卷 > 辽
## 钦定古今图书集成/明伦汇编/官常典/第178卷 > 辽

辽设北南二宰相府，掌佐理军国之大政。而北南二
大王院各有太师、太保、司徒、司空之官，大于越则居
宰相上，无职掌而尊同三公。后设南面官，又有丞相、
三省等职。

按《辽史百官志》：“北宰相府，掌佐理军国之大政，皇族
四帐世预其选。”

北府左宰相：

北府右宰相。

总知军国事。

知国事。

南宰相府。掌佐理军国之大政，国舅五帐世预其选。
南府左宰相。

南府右宰相。

总知军国事。

知国事。

“北大王院。”分掌部族军民之政。

北院大王。初名迭剌部夷离堇。太祖分北、南院。太宗
会同元年，改夷离堇为大王。

知北院大王事。

北院太师。

北院太保。

北院司徒。

北院司空。

南大王院。分掌部族军民之政。

南面大王。

知南院大王事。

南院太师。

南院太保。天庆八年，省“南院太保“南院司徒。”

南院司空。

大于越府大于越无职掌，班百僚之上，非有大功德
者不授。辽国尊官，犹南面之有三公。太祖以遥辇氏
于越受禅，终辽之世，以于越得重名者三人：耶律曷
鲁、屋质、仁先，谓之“三于越。”

契丹国自唐太宗置都督、刺史，武后加以王封，元宗
置经略使，始有唐官爵矣。其后习闻河北藩镇受唐
官名，于是太师、太保、司徒、司空施于部族。太祖因之。
大同元年，世宗始置北院枢密使。明年，世宗以高勋
为南院枢密，则枢密之设，盖自太宗入汴始矣。天禄
四年，建政事省，于是南面官僚可得而书。其始汉人
枢密院兼尚书省，吏兵刑有承旨，户、工有主事，中书
省兼礼部，别有户部使司，以营州之地加幽、冀之半，
用是适足矣。中叶弥文、耶律杨六为太傅，知有三师
矣；忽古质为太尉，知有三公矣。于韩古得为常侍，刘
泾为礼部尚书，知有门下尚书省矣。库部、虞部、仓部
员外出使，则知备郎官列宿之员矣。

南面朝官　辽有北面朝官矣，既得燕代十有六州，
乃用唐制，复设南面三省、六部、台、院、寺、监、诸卫、东宫
之官，诚有志帝王之盛制，亦以招徕中国之人也。
三师府本名“三公”，汉以丞相、太尉、御史大夫为三公，
故称“三师。”

太师。穆宗应历三年见太师《唐骨德》。

太傅。太宗会同元年命冯道守太傅。

太保，会同元年，刘煦守太保，掌印。耶律乙辛重熙中
掌太保印。

少师耶律资忠《传》见“少师萧把哥。”

少傅。

少保。

三公府。先汉丞相、太尉、御史大夫，后汉更名大司徒、
大司马、大司空，唐太尉、司徒、司空又名“三司。”

太尉。太宗天显十一年见太尉赵思温。

司徒。世宗天禄元年见“司徒”，划设。

司空。圣宗，统和三十年见司空邢抱质。

中书省，初名政事省，太祖置官。世宗天禄四年，建政
事省。兴宗重熙十三年，改中书省。

中书令《韩延徽》，太祖时为政事令《韩知古》，天显初为
中书令。会同五年。又见政事令赵延寿。

大丞相。太宗大同元年见大丞相赵延寿。

左丞相。圣宗太平四年见左丞相张俭。

右丞相。圣宗开泰元年见右丞相马保忠。

知中书省事。萧孝友，兴宗重熙十年知中书省事
中书侍郎《韩资让》，寿隆初为中书侍郎。

同中书门下平章事。太祖加王都同政事门下平章
事。太宗大同元年见平章事张砺。

参知政事。圣宗统和十二年见参知政事邢抱朴。
门下省。

侍中。赵思忠，《太宗会同》中为侍中。

“门下侍郎。”杨晢，清宁初为门下侍郎。

尚书省。“太祖尝置左右尚书。”

尚书令萧思温景宗保宁初为尚书令。

左仆射。太祖初，《康默记》为左尚书，三年见左仆射韩
知古。

右仆射。太宗会同元年见右仆射烈朿。

南面京官　辽有五京，上京为皇都，凡朝官、京官皆
有之。馀四京随宜设官，为制不一。

“三京宰相府职”总目：

左相：

右相。

左平章政事。

右平章政事。

东京宰相府。圣宗统和元年，诏“三京左右相、左右平
章事。”

中京宰相府。

南京宰相府：

### 太祖四年秋七月戊子朔以后兄萧敌鲁为北府宰相后族为相自此始

按《辽史太祖本纪》云云。

### 神册六年初以宗室为南宰相

按《辽史太祖本纪》，“神册六年春正月丙午，以皇弟苏
为南府宰相。南府宰相，自诸弟构乱，府之名族多罹
其祸，故其位久虚。以锄得部辖，得里只里古摄之府
中，数请择任宗室，上以旧制不可辄变，请不已，乃告
于宗庙，而后授之。”宗室为南府宰相自此始。

### 天赞元年分迭剌部为二院各设夷离堇以掌之

按《辽史太祖本纪》：天赞元年冬十月，分迭剌部为二
院，斜涅赤为北院夷离堇，绾思为南院夷离堇。按
《百官志》：“初，太祖分迭剌、夷离等二大王，谓之北南院
宰相。”

====太宗会同元年冬十一月升北南二院夷离堇为王====按《辽史太宗本纪》云云。

### 兴宗重熙二十一年召宰臣坐论治道

按《辽史兴宗本纪》：“重熙二十一年秋七月甲辰朔，召
北府宰相萧塔烈葛、南府宰相汉王贴不、南院枢密
使萧革、知北院枢密使事仁先等坐论古今治道。”

### 道宗清宁二年夏六月辛未罢史官预闻朝议俾问宰相而后书

按《辽史道宗本纪》云云。

### 道宗大安二年秋九月辛巳召南府宰相议国政

按《辽史道宗本纪》云云。